**SUTARTIES SPECIALIOJI DALIS**

|  |  |
| --- | --- |
| Vilnius | 201 m. \_\_\_\_\_\_\_\_\_\_\_\_\_ \_\_\_ d. |

Sutarties šalys:

**užsakovas**

|  |  |
| --- | --- |
| **Pavadinimas** | AB „Vilniaus šilumos tinklai“ |
| **Buveinės adresas** | Jočionių g. 13, 02300 Vilnius  |
| **Juridinio asmens kodas** | 124135580 |
| **PVM mokėtojo kodas** | LT241355811 |
| **Banko sąskaita** | LT537044060001219501 |
| **Atstovas ir atstovavimo pagrindas** | Technikos direktorius Jevgenijus Sakovičius, veikiantis pagal 2018-03-15 d. generalinio direktoriaus įsakymą Nr. V1-74 |
| **Telefonas** | (8 5) 266 7359 |
| **El. pašto adresas** | info@chc.lt |

 **PASLAUGŲ TEIKĖJAS**

|  |  |
| --- | --- |
| **Pavadinimas** | UAB „Elektrėnų energetikos remontas“ |
| **Buveinės adresas** | Savanorių pr.109, LT-44208, Kaunas |
| **Juridinio asmens kodas** | 302248093 |
| **PVM mokėtojo kodas** | LT100004451711 |
| **Banko sąskaita** | LT20 7044060007975175 AB SEB bankas |
| **Atstovas** | Direktorius Arūnas Juozaitis |
| **Atstovavimo pagrindas** | Veikiantis pagal bendrovės įstatus |
| **Telefonas** | + 370 37 407481 |
| **El. pašto adresas** | eer@eer.lt |

1. **SUTARTIES OBJEKTAS (Sutarties BD 4 dalis)**
	1. Paslaugų teikėjas įsipareigoja Sutartyje nurodytomis sąlygomis ir terminais suteikti Užsakovui **E-2 garo turbinų įrenginių defektų šalinimo ir remonto paslaugas** (toliau – Paslaugos)*,* o Užsakovas įsipareigoja sumokėti už suteiktas Paslaugas Sutartyje nurodytomis sąlygomis ir terminais*.*
2. **PASLAUGŲ APIMTIS IR KAINA (Sutarties BD 5 dalis)**
	1. Pagal šią Sutartį Užsakovui teikiamos E-2 garo turbinų įrenginių defektų šalinimo ir remonto paslaugos, aprašytos Techninėje specifikacijoje.
	2. Preliminarus Paslaugų kiekis – nurodytas Techninėje specifikacijoje. Paslaugos bus perkamos pagal Užsakovo poreikį ir įkainius, nurodytus Sutarties SD Priede Nr. 3.
	3. Pradinė sutarties kaina 544.500,00 eurų (penki šimtai keturiasdešimt keturi tūkstančiai penki šimtai eurų 00 euro ct), įskaitant PVM. Pradinė sutarties vertė lygi maksimaliai lėšų sumai. Pradinę Paslaugų kainą sudaro:
		1. Paslaugų kaina 450.000,00 eurų (keturi šimtai penkiasdešimt tūkstančių eurų 00 euro ct), neįskaitant PVM;
		2. Pridėtinės vertės mokestis (PVM) – 21 % 94.500,00 eurų (devyniasdešimt keturi tūkstančiai penki šimtai eurų 00 euro ct).
	4. Vadovaujantis Viešųjų pirkimų tarnybos direktoriaus patvirtinta kainodaros taisyklių nustatymo metodika, taikomas kainos apskaičiavimo būdas – fiksuotas įkainis.
	5. Sutarties galiojimo laikotarpiu Užsakovas turi teisę koreguoti perkamų Paslaugų apimtį, neviršijant Sutarties SD 2.3 p. nurodytos pradinės sutarties kainos. Užsakovas neįsipareigoja nupirkti viso preliminaraus Paslaugų kiekio, nurodyto SD Priede Nr. 3, ar bet kokios jo dalies.
	6. Paslaugos teikiamos pagal Užsakovo užsakymus ir suderintas sąmatas, kurios sudaromos ir kaina apskaičiuojama Techninėje specifikacijoje nustatyta tvarka pagal Sutarties SD Priede Nr. 3 nurodytus įkainius. Užsakovo pateiktuose užsakymuose nurodoma, kokias medžiagas ir/ar atsargines dalis teikia Užsakovas. Užsakovui neturint galimybės pateikti medžiagų ir/ar atsarginių dalių, jas teikia Paslaugų teikėjas.
	7. Jeigu siekiant įvykdyti Sutartį reikia atlikti darbus ar panaudoti medžiagas, priemones, įrengimus, paslaugas, kurių Paslaugų teikėjas nenumatė arba netinkamai numatė sudarant Sutartį ar rengiant Pasiūlymą, tačiau jie yra būtini šiai Sutarčiai įvykdyti, šias paslaugas Paslaugų teikėjas atlieka savo lėšomis ir neturi teisės reikalauti padidinti Sutarties kainos.
	8. Užsakovas moka Rangovui už faktiškai suteiktas Paslaugas pagal Užsakovo užsakymus Techninės specifikacijos 5.11 – 5.14 p. nustatyta tvarka.
3. **PASLAUGŲ KOKYBĖ (Sutarties BD 6 dalis)**
	1. Suteikiamų Paslaugų kokybė turi atitikti Techninėje specifikacijoje nustatytus reikalavimus.
	2. Užsakovas Paslaugų teikėjui pateiks Techninėje specifikacijoje nurodytus dokumentus.
	3. Paslaugų teikėjo specialistai turi atitikti Pirkimo dokumentuose nurodytus kvalifikacinius reikalavimus, t. y. turi turėti visus Pirkimo sąlygose nurodytus atestatus, sertifikatus ir pan., kurie yra būtini Darbams atlikti.
	4. Paslaugų teikėjas, vykdydamas šią Sutartį, turi užtikrinti, kad Paslaugos teikiamos pagal Lietuvos Respublikoje galiojančius įstatymus, standartus, normas ir taisykles bei pagal vidines Užsakovo taisykles ir nuostatus, o Paslaugoms suteikti naudojamos Lietuvos Respublikoje ir ES sertifikuotos medžiagos, gaminiai ir konstrukcijos, bet ne blogesnės negu nurodytos įrenginių pasuose ir instrukcijose.
	5. Paslaugos suteiktos nesilaikant Sutarties sąlygų ir Techninėje specifikacijoje nustatytų reikalavimų, nepriimamos.
	6. Defektai (trūkumai), atsiradę dėl Paslaugų teikėjo kaltės, taip pat Užsakovo per garantinį terminą nustatyti trūkumai turės būti pašalinti per Užsakovo nustatytą ir su Rangovu suderintą terminą.
	7. Paslaugų ir (ar) Paslaugų rezultato trūkumais laikomi nustatyti neatitikimai Techninės specifikacijos reikalavimams ir teisės aktams, reglamentuojantiems Paslaugų kokybę.
	8. Už nustatytų Paslaugų rezultato trūkumų nepašalinimą per Sutarties SD 3.6 p. nustatytą terminą Užsakovui pareikalavus Paslaugų teikėjas moka 150 Eur dydžio baudą už kiekvieną atvejį.
	9. Esant Užsakovo abejonėms dėl Paslaugų kokybės perdavimo – priėmimo metu, Užsakovas gali skirti nepriklausomą Paslaugų kokybės ekspertizę. Jei ekspertizės metu nustatoma, kad Paslaugos suteiktos nekokybiškai – ekspertizės išlaidas apmoka Paslaugų teikėjas, jei Paslaugos suteiktos kokybiškai – Užsakovas. Šalys susitaria, kad tokios ekspertizės išvados joms bus privalomos.
4. **PASLAUGŲ TEIKĖJO TEISĖ PASITELKTI TREČIUOSIUS ASMENIS (SUBRANGA), JUNGTINĖ VEIKLA (Sutarties BD 8 dalis)**
	1. Paslaugų teikėjas Sutarčiai vykdyti neturi teisės pasitelkti Subteikėjų.
5. **PASLAUGŲ SUTEIKIMO TERMINAI, PASLAUGŲ REZULTATO PERDAVIMO - PRIĖMIMO TVARKA (Sutarties BD 9 dalis)**
	1. Paslaugų teikėjas įsipareigoja suteikti Paslaugas Techninėje specifikacijoje numatyta tvarka ir terminais.
	2. Paslaugų teikimo vieta Vilniaus antroji termofikacinė elektrinė (E-2) adresu Elektrinės g. 2, Vilnius.
	3. Užsakovas pasilieka teisę bet kuriuo metu, ne vėliau kaip prieš 3 (tris) kalendorines dienas suderinęs su Paslaugų teikėju, keisti Paslaugų teikimo pradžios - pabaigos terminus ir (ar) suderintą grafiką, keičiantis Užsakovo darbo režimams.
	4. Suteikus Paslaugas pagal atskirus Užsakovo užsakymus, pasirašomas faktiškai pagal užsakymą suteiktų Paslaugų priėmimo – perdavimo aktas
	5. Už vėlavimą suteikti Paslaugas per Sutarties SD 5.1 nustatytą terminą Paslaugų teikėjas, Užsakovui pareikalavus, moka 0,5 proc. nuo vėluojamų suteikti Paslaugų kainos dydžio delspinigius už kiekvieną uždelstą dieną.
6. **MOKĖJIMAI, PINIGINĖS PRIEVOLĖS IR SULAIKYMAI (Sutarties BD 11 dalis)**
	1. Užsakovas sumoka Paslaugų teikėjui už faktiškai suteiktas kokybiškas Paslaugas per 30 (trisdešimt) kalendorinių dienų nuo Paslaugų rezultato perdavimo - priėmimo akto pasirašymo ir PVM sąskaitos faktūros ar kito tipo priklausančio išrašyti ir Užsakovui naudojantis elektronine paslauga „E. sąskaita“ (elektroninės paslaugos „E. sąskaita“ svetainė pasiekiama adresu [www.esaskaita.eu)](http://www.esaskaita.eu))) pateikti dokumento, atitinkančio PVM sąskaitos faktūros turinį ir tikslą gavimo dienos.
	2. Užsakovui per Sutarties BD 9.3 punkte nurodytą terminą pasirašius Paslaugų priėmimo – perdavimo aktą, Paslaugų teikėjas naudodamasis elektronine paslauga „E. sąskaita“ per 5 (penkias) darbo dienas pateikia Užsakovui Sąskaitą.
	3. Visi atsiskaitymai pagal šią Sutartį atliekami eurais.
	4. Užsakovas Paslaugų teikėjui nekompensuoja PVM sąskaitos teikimo mokesčio naudojantis elektronine paslauga „E. sąskaita“ .
	5. Kai suteiktos paslaugos ir/ ar atlikti darbai laikomi statybos darbais pagal Statybos įstatymo 2 straipsnio 15 dalies nuostatas ir joms/ jiems taikomas PVM atvirkštinis apmokestinimas. Rangovas, teikdamas Sąskaitą už tokias paslaugas/ atliktus darbus, Sąskaitoje įrašo “atvirkštinis apmokestinimas (PVMĮ 96 str.)“.
7. **SUTARTIES ĮSIGALIOJIMAS IR GALIOJIMAS (Sutarties BD 2.1 punktas)**
	1. Ši Sutartis įsigalioja nuo Sutarties pasirašymo dienos ir galioja iki kol bus išnaudota pradinė sutarties vertė, numatyta SD 2.3 punkte, bet ne ilgiau kaip 3 (trejus) metus.
8. **SPECIALIOSIOS SĄLYGOS**
	1. Garantinis laikotarpis suteiktoms Paslaugoms yra 12 (dvylika) mėnesių skaičiuojant nuo suteiktų Paslaugų priėmimo - perdavimo akto pasirašymo.
	2. Paslaugų teikėjas yra atsakingas už visus gaminių defektus viso garantinio laikotarpio metu. Jei atsiradę defektai nebus pašalinti garantinio laikotarpio metu, garantinis laikotarpis bus pratęstas tiek, kiek reikės laiko tiems defektams pašalinti.
	3. Paslaugų teikėjas privalės organizuoti garantinį defekto šalinimą nedelsiant Techninėje specifikacijoje nurodyta tvarka ir/ar suderintu su Užsakovo atsakingu asmeniu laiku, gavus Užsakovo atsakingo asmens pranešimą apie defekto atsiradimą (telefonu, faksu, elektroniniu paštu).
	4. Paslaugų teikėjas Techninėje specifikacijoje nustatyta tvarka teikia Užsakovui Techninėje specifikacijoje nurodytą dokumentaciją.
	5. Dokumentaciją pateikti lietuvių kalba (išimtinais atvejais, suderinus su Užsakovu, dokumentacija gali būti pateikta kita kalba).
	6. Paslaugų teikėjas privalo laikytis Lietuvos Respublikoje galiojančių darbų saugos, gaisrinės saugos taisyklių, aplinkosaugos ir kitų norminių teisės aktų, dirbant šilumos, elektros, dujų ir kituose įrenginiuose reikalavimų, taip pat Užsakovo lokalinių teisės aktų reikalavimų, su kuriais privalo susipažinti Paslaugų teikėjas, teikdamas paslaugas pagal Paslaugų sutartį. Užsakovo pagrindiniai lokaliniai teisės aktai publikuojami <http://www.chc.lt/>. Paslaugų teikėjas privalo pasirašyti Susitarimą, kuriuo įsipareigoja iki Paslaugų teikimo pradžios susipažinti su Užsakovo lokaliniais teisės aktais, o teikdamas Paslaugas vykdys juose išdėstytus reikalavimus.
9. **PRIEDAI**
	1. Kiekvienas šios Sutarties priedas yra neatskiriama jos dalis. Kiekviena Šalis gauna po vieną kiekvieno Sutarties priedo egzempliorių.
	2. Prie Sutarties SD pridedami šie priedai:
		1. Priedas Nr.1 – Kontaktiniai adresai pranešimams siųsti ir asmenys, atsakingi už sutarties vykdymą 1 lapas;
		2. Priedas Nr.2 – Techninė specifikacija, 6 lapai;
		3. Priedas Nr.3 – Pasiūlymas, 15 lapų.
10. **ŠALIŲ REKVIZITAI**

|  |  |
| --- | --- |
| **Užsakovo vardu:** | **Paslaugų teikėjo vardu:** |
| \_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |